**Evusheld (tiksagevimab/ cilgavimab) izsniegšanas kārtība**

1. Medikamentu Evusheld (turpmāk tekstā – Medikaments) ordinē kā krīzes terapiju stacionētiem, nevakcinētiem, prognostiski smagas klīniskās gaitas augsta riska pacientiem ar COVID-19 infekciju agrīnā stadijā, tikai saskaņā ar konsilija lēmumu un ievērojot pacienta mērķa grupu definējumu (skatīt 1. pielikumu).
2. Medikamenta uzglabāšanu un izsniegšanu nodrošina VSIA “Paula Stradiņa klīniskā universitātes slimnīca” (turpmāk – PSKUS). PSKUS nodrošina pareizu medikamenta uzglabāšanu atbilstoši ražotāja norādījumiem (+2 līdz +8 grādu temperatūrā).
3. Gadījumos, kad Medikaments ir indicēts pacientam PSKUS un SIA “Rīgas Austrumu klīniskā universitātes slimnīca” (turpmāk – RAKUS), ārstu konsilijs tiek organizēts konkrētās ārstniecības iestādes ietvaros, paredzot, ka to veido sekojoši ārsti-speciālisti: pacienta ārstējošais ārsts, infektologs, pulmonologs vai intensīvās terapijas ārsts.
4. Medikaments tiek izsniegts no PSKUS aptiekas saskaņā ar RAKUS rezervēto apjomu. Kurjers (pilnvarota persona) tā saņemšanas brīdī, apliecina saņemšanas faktu, parakstot preču pavadzīmi.
5. Saņemot Medikamentu no PSKUS aptiekas, RAKUS ir atbildīga par Medikamenta pareizu glabāšanu un transportēšanu – atļautā temperatūras režīma ievērošanu pārvadāšanas laikā.
6. Lai nodrošinātu savlaicīgu Medikamenta pieejamību RAKUS, PSKUS aptieka izsniegs SIA “Rīgas Austrumu klīniskā universitātes slimnīca” 4 Evusheld kompl.
7. Lai RAKUS nodrošinātu savlaicīgu Medikamenta krājumu atjaunošanu, tās kontaktpersona sazinās ar PSKUS aptieku vadītāju (Andrejs Kanapuhins, mob. 29527905, e-pasts andrejs.kanapuhins@stradini.lv), nosūtot e-pastu un norādot nepieciešamo Medikamenta daudzumu. Medikaments tiks izsniegts, noformējot preču pavadzīmi PSKUS uzskaites sistēmā *Horizon*.